Նախորդ խաղի համեմատ Հայաստանի հավաքականի գլխավոր մարզիչ Արմեն Գյուլբուդաղյանցը մեկնարկային կազմում կատարել էր միանգամից 5 փոփոխություն, իսկ Հենրիխ Մխիթարյանը հանդես էր գալիս հենակետային կիսապաշտպանի դիրքում: Խաղի մեկնարկում մեր ընտրանին ավելի ակտիվ էր, և մերոնց գրոհներն իրենց արդյունքը տվեցին՝ 12-րդ րոպեին Ղազախստանի առաջնության լավագույն ռմբարկու Մարկոս Պիզելին բացեց հաշիվը: «Ակտոբեի» կիսապաշտպանի հարվածն այնքան ուժեղ ստացվեց, որ մակեդոնացիների դարպասապահը գնդակը ֆիքսելուց հետո այն բաց թողեց դարպասը՝ 1:0: Ցավոք Մարկոս Պիզելին վնասվածք ստացավ և ստիպված էր լքել խաղադաշտը: Մարկոսի վնասվածքից հետո խաղի տեմպը որոշ չափով ընկավ, և մակեդոնացիները մի քանի վտանգավոր գրոհներ կազմակերպեցին, սակայն մեր պաշտպանությունն անթերի էր գործում։